Serena William ​ຄອງ​ຕໍາ​ແໜ່​ງ ​ແຊ້ມ US Open ຄັ້ງທີ 5
ນາງ​ສາວ William ​ໄດ້​​ເອົາຊະນະ ​ນາງ​ສາວ Victoria Azarenka ​ ນັກເທັນນິສອັນດັບສອງ ຈາກ Belarus ​ ດ້ວຍ​ຄະ​ແນນ 7-5, 6-7, 6-1​ ທີ່​ນະຄອນ​ນີວຢອກ.
ນັກກິລາ tennis ແມ່ຍິງຝີມືອັນດັບນຶ່ງຂອງໂລກ, ຍິງສາວ ຊາວອາເມຣິກັນ Serena William ໄດ້ຊະນະການແຂ່ງຂັນ ເປັນເທື່ອທີ 5 ແລະເປັນຄັ້ງທີ 17 ຂອງຕໍາແຫນ່ງ ແຂ່ງຂັນທີ່ຍິ່ງໃຫຍ່ທີ່ເອີ້ນວ່າ  ນັ້ນ ນາງສາວ William ໄດ້ເອົາຊະນະ ມື 2 ນາງສາວ Victoria Azarenka  ຈາກ Belarus ໃນຄະແນນ 7-5, 6-7, 6-1 ໃນນະຄອນນີວຢອກ ຊຶ່ງນີ້ເປັນການລົງແຂ່ງກັບຄູ່ແຂ່ງຂັນ ຄົນເດີມໃນປີກາຍນີ້ເຊັ່ນກັນ ແລະ ກໍແມ່ນນາງສາວ William ໄດ້ເປັນຜູ້ຊະນະ ຈາກການຊະນະໃນຄັ້ງນີ້ ນາງສາວ William ໄດ້ກາຍມາເປັນຜູ້ທີ່ມີອາຍຸສູງທີ່ສຸດທີ່ໄດ້ຄອງ ຕໍາແໜ່ງນີ້ ນັບຕັ້ງແຕ່ ການກິລາ tennis ໄດ້ກາຍ ມາເປັນກິລາອາຊີບ ເມື່ອ 45 ປີກ່ອນໜ້ານີ້ ນາງສາວ William ມີອາຍຸ 32 ປີໃນເດືອນແລ້ວນີ້ ການແຂ່ງຂັນໃນວັນອາທິດວານນີ້ ແມ່ນທ່າມກາງສະພາບອາກາດທີ່ມີລົມ ທີ່ໃຊ້ເວລາ ໃນການແຂ່ງຂັນຕັ້ງ 2 ຊົ່ວໂມງ 45 ນາທີ ຊຶ່ງກາຍມາເປັນການແຂ່ງຂັນຂອງກິລາ tennis ຮອບສຸດທ້າຍຂອງ  ທີ່ຍາວນານທີ່ສຸດ ນັບຕັ້ງແຕ່ ການແຂ່ງຂັນທີ່ເລີ່ມນັບ ເວລາໃນປີ 1980 ພຸ້ນ ການແຂ່ງຂັນຮອບສຸດທ້າຍຂອງຝ່າຍຊາຍນັ້ນແມ່ນຈະມີຂຶ້ນໃນວັນຈັນມື້ນີ້ ໂດຍມີ Novak Djokovic ຈາກ Serbia ທີ່ຄອງຕໍາແຫນ່ງອັນດັບນຶ່ງ ປະທະກັບ ມື 2 ຈາກ Spain, Rafael Nadal